Novovoronežo atominė elektrinė

Novovoronežo atominė elektrinė () – atominė elektrinė Rusijoje, 4 km į pietus nuo Novovoronežo, 37 km į pietryčius nuo Liskų, 44 km į pietus nuo Voronežo. Pastatyta prie Dono upės.

 Istorija 
1957 m. liepos 1 d. pradėtos pirmojo elektrinės bloko Novovoronež-1 statybos.

2024 m. rugpjūčio 26 d. pranešta, kad 2031–2037 m. planuojamas aštuntasis energijos blokas (1,2 GW); numatomi III kartos slėginiai vandens reaktoriai (VVER).

2025 m. spalio 7 d. naujienų agentūra „Reuters“ pranešė, kad Ukrainos dronas atsitrenkė į elektrinės aušinimo bokštą ir detonavosi; sužeistųjų ir žalos nebuvo, radiacijos lygis nepakito. 2025 m. gruodžio 12 d. Rusijos federalinė branduolinės ir pramoninės saugos institucija „Rostechnadzor“ pratęsė 5-ojo bloko eksploataciją iki 2036 m.

 Reaktoriai 
 Reaktorius  Tipas  Galia  Statybų pradžia  Eksploatacijos pradžia  Pastabos  Šaltinis Novovoronež-1 VVER (VVER V-210) 197 MW 1957 m. liepos 1 d. 1964 m. gruodžio 29 d. Eksploatacija nutraukta 1984 m. rugpjūčio 6 d.  Novovoronež-2 VVER (VVER V-365) 336 MW 1964 m. birželio 1 d. 1970 m. balandžio 14 d. Eksploatacija nutraukta 1990 m. sausio 23 d.  Novovoronež-3 VVER (VVER V-179) 385 MW 1967 m. liepos 1 d. 1972 m. birželio 29 d. Eksploatacija nutraukta 2016 m. gruodžio 25 d.  Novovoronež-4 VVER (VVER V-179) 385 MW 1967 m. liepos 1 d. 1973 m. kovo 24 d. –  Novovoronež-5 VVER (VVER V-187) 950 MW 1974 m. kovo 1 d. 1981 m. vasario 20 d. Eksploatacija iki 2036 m.  Novovoronež-2-1 VVER (VVER V-392M) 1100 MW 2008 m. birželio 24 d. 2017 m. vasario 27 d. –  Novovoronež-2-2 VVER (VVER V-392M) 1101 MW 2009 m. liepos 12 d. 2019 m. spalio 31 d. – 

 Galerija 

 Šaltiniai 

Kategorija:Branduolinės jėgainės
Kategorija:Rusijos jėgainės